OpenLLM-France/wikimedia huggingface dataset:
# Valoració àcid-base

Una valoració àcid-base o titulació àcid base és una tècnica emprada en química analítica amb l'objectiu de determinar la concentració d'un àcid o d'una base en una dissolució, mitjançant l'addició d'increments mesurats de volums d'una dissolució estandarditzada, o dissolució valorant, d'una base o d'un àcid, respectivament, que reaccionen segons una reacció de neutralització.
Si HA és un àcid, la qual concentració en una dissolució aquosa és desconeguda, es valora amb una dissolució valorant d'una base BOH, la reacció que té lloc, en el marc de la teoria àcid-base d'Arrhenius, es pot representar mitjançant l'equació:
$HA(aq)+BOH(aq)\rightleftharpoons A^{-}(aq)+B^{+}(aq)+H_{2}O(l)$
En funció de la dissolució valorant es diferencien acidimetries i alcalimetries, emprades per valorar dissolucions de concentracions desconegudes de bases i àcids, respectivament. Per exemple es pot determinar la concentració d'àcid clorhídric en una dissolució emprant una alcalimetria on el valorant sigui una dissolució de concentració coneguda d'hidròxid de sodi:
$HCl(aq)+NaOH(aq)\rightleftharpoons Cl^{-}(aq)+Na^{+}(aq)+H_{2}O(l)$

## Utillatge de laboratori necessari

Per a la realització d'una volumetria àcid-base cal emprar el següent material:
* Matràs Erlenmeyer: Dins aquest matràs de forma cònica té lloc la reacció de neutralització. S'hi diposita un volum determinat de mostra de concentració desconeguda i unes gotes de dissolució d'indicador àcid-base. Habitualment també s'hi afegeix un cert volum d'aigua destil·lada amb l'objectiu d'incrementar el volum total de la dissolució i observar millor els canvis de color que s'hi produeixen. Aquest volum no afecta els càlculs i no cal mesurar-lo.
* Pipeta aforada: Amb aquest instrument es diposita dins el matràs Erlenmeyer un volum de la dissolució de concentració desconeguda mesurat de forma molt precisa.
* Bureta: La bureta s'omple de dissolució valorant, o sigui la dissolució de concentració coneguda, i amb ella s'addicionen petits volums, gota a gota, dins l'Erlenmeyer amb l'objectiu de neutralitzar la dissolució de concentració desconeguda.
* Elèctrode de vidre: L'addició de gotes d'indicador àcid-base es pot substituir per la introducció dintre de la dissolució d'un elèctrode de vidre connectat a un potenciòmetre (pH-metre), la qual cosa incrementa la precisió de la tècnica i permet la seva automatització.

## Referències

* ↑ Bosch, E.; Alegret, S. Compendi de Nomenclatura de Química Analítica. Institut d'Estudis Catalans, 2007. ISBN 9788472838710.
# Valovi

Valovi (en rus: Валовый) és un poble (un khútor) de l'óblast de Rostov, a Rússia, que en el cens del 2010 tenia 115 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Valoria la Buena

Valoria la Buena és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 698 | 683 | 630 | 666 |

## Personatges cèlebres

* Gabino Gaona (1933 - 2007), pintor expressionista.
# Villotte-sur-Ource

Villotte-sur-Ource és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 113 habitants.

## Demografia
### Població

El 2007 la població de fet de Villotte-sur-Ource era de 113 persones. Hi havia 48 famílies, de les quals 16 eren unipersonals (16 dones vivint soles i 16 dones vivint soles), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 63 habitatges, 48 eren l'habitatge principal de la família, 9 eren segones residències i 5 estaven desocupats. Tots els 63 habitatges eren cases. Dels 48 habitatges principals, 42 estaven ocupats pels seus propietaris i 6 estaven llogats i ocupats pels llogaters; 1 tenia dues cambres, 8 en tenien tres, 14 en tenien quatre i 25 en tenien cinc o més. 36 habitatges disposaven pel capbaix d'una plaça de pàrquing. A 24 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villotte-sur-Ource el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 4 | 55 a 59 | 8 |
| 0 | 50 a 54 | 4 |
| 16 | 45 a 49 | 0 |
| 8 | 40 a 44 | 8 |
| 8 | 35 a 39 | 8 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 8 | 10 a 14 | 4 |
| 0 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 83 persones, 58 eren actives i 25 eren inactives. De les 58 persones actives 53 estaven ocupades (35 homes i 18 dones) i 5 estaven aturades (2 homes i 3 dones). De les 25 persones inactives 10 estaven jubilades, 2 estaven estudiant i 13 estaven classificades com a «altres inactius».

### Activitats econòmiques

Dels 6 establiments que hi havia el 2007, 2 eren d'empreses de construcció, 2 d'empreses de comerç i reparació d'automòbils, 1 d'una empresa de transport i 1 d'una empresa d'hostatgeria i restauració.
Dels 2 establiments de servei als particulars que hi havia el 2009, 1 era un paleta i 1 lampisteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Villotte-sur-Ource a l'INSEE.
* Évolution et structure de la population Fitxa amb el detall de dades de Villotte-sur-Ource a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Villota del Páramo

Villota del Páramo és un municipi de la província de Palència a la comunitat autònoma de Castella i Lleó (Espanya). Inclou les pedanies d'Acera de la Vega, San Andrés de la Regla i Villosilla de la Vega.

## Demografia

Evolució demogràfica :
| 1991 | 1996 | 2001 | 2004 |
| 538 | 498 | 438 | 409 |
# Villoruela

Villoruela és un municipi de la província de Salamanca, a la comunitat autònoma de Castella i Lleó. Limita al nord amb Arabayona de Mógica, al nord-est amb Cantalpino a l'est amb Villoria, al sud amb Moríñigo i a l'oest amb Babilafuente.
# Voluta

«Voluta» té aquests significats:
* Voluta (art), ornament en espiral propi de les columnes de l'ordre jònic
* Voluta (dispositiu), carcassa en forma d'espiral d'una bomba centrífuga dins de la qual gira el rodet i que recull el fluid propulsat radialment per aquest dirigint cap al tub de sortida
* Voluta (gènere), gènere de mol·lusc gastròpode.
* Voluta (instrument musical), ornament d'alguns instruments musicals.
Viccionari
# Villaobispo de Otero

Villaobispo de Otero és un municipi de la província de Lleó a la comunitat autònoma de Castella i Lleó. Forma part de la comarca de Tierra de Astorga.

## Demografia

Evolució demogràfica :
| 1991 | 1996 | 2001 | 2004 |
| 827 | 763 | 702 | 665 |
# Villaornate y Castro

Villaornate y Castro és un municipi de la província de Lleó a la comunitat autònoma de Castella i Lleó. Forma part de la comarca d'Esla-Campos.

## Demografia

Evolució demogràfica :
| 1991 | 1996 | 2001 | 2004 |
| 618 | 584 | 502 | 472 |
# Vinyota

«Vinyota o La Vinyota » té aquests significats:
* La Vinyota (Bertí), paratge de Sant Quirze Safaja (Moianès)
* La Vinyota (Castellterçol), paratge de Castellterçol (Moianès)
* Font de la Vinyota, font de Castellcir (Moianès)
* Pont de la Vinyota, pont de Sant Quirze Safaja (Moianès)
* Sot de la Vinyota, sot i torrent de Castellcir (Moianès)
# Vinzelles (Saona i Loira)

Vinzelles és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 735 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 395 | 479 | 536 | 553 | 670 | 712 | 735 |
| A partir de 1990: Població sense dobles comptes |||||||
# Vinzenz Maria Gredler

Vinzenz Maria Gredler OP (30 de setembre de 1823, Telfs, Àustria - † 4 de maig de 1912, Bozen, Itàlia) fou un frare dominic austríac, cèlebre per ser un gran naturalista de la seva època al sud d'Àustria i nord d'Itàlia.

## Vida

Es formà en estudis clàssics del 1835 al 1841, després en filosofia i teologia del 1842 al 1848. Ensenyà ciències naturals a l'Institut d'Hall del 1848 al 1849 i a l'Institut dels franciscans a Bozen del 1849 al 1901.
Feu 338 publicacions de diferents temes: geologia, mineralogia, botànica, zoologia, art, antropologia, història, etc. També és cèlebre per ser un gran explorador de la zona del Tirol i un gran col·leccionista; les seves col·leccions encara es conserven a l'institut de Bozen.

## Bibliografia

* Cesare Conci et Roberto Poggi (1996), Iconography of Italian Entomologists, with essential biographical data. Memorie della Società entomologica Italiana, 75 : 159-382.
* Pietro Lorenzi & Silvio Bruno (2002). Uomini, storie, serpenti contributi alla storiografia erpetologica del Trentino-Alto Adige e Dintorni. Annali del Museo Civico di Rovereto, 17 : 173-274.
# WWE SmackDown vs. Raw 2009

WWE SmackDown vs. Raw 2009 és un videojoc en desenvolupament de lluita lliure professional per a les consoles PlayStation 2, PlayStation 3, Xbox 360 i Wii i les consoles portàtils PSP i Nintendo DS per THQ i YUKE. Aquest va sortir a la venda el dia 9 de novembre del 2008 els Estats Units.
Aquest joc està basat en la promoció de lluita lliure professional World Wrestling Entertainment (WWE). A més és el successor de WWE SmackDown vs. Raw 2008.

## Característiques

Aquest joc mantindrà els estils de lluita estrenats en el joc WWE SmackDown vs. Raw 2008. A més comptarà amb una millora dels combats d'equip, agregant moviments especials (finishers) en parelles, creant més combinacions d'equip i donant la possibilitat de donar un "Hot Tag". A més, un equip podrà entrar junt al modo Història o "Season".
En aquest joc debutarà un nou mode anomenat Create a Finisher, amb el qual podràs personalitzar la teva pròpia rematada.
En les versions de Xbox 360 i PlayStation 3, debutarà el sistema de contingut descargable, tals com superestrellas, llegendes, escenaris, vestits alternatius, música, moviments i altres. En la versió de Nintendo Wii les entrades dels lluitadors seran interactives. La revista oficial de PlayStation revelà que aquest serà el primer joc de lluita a tenir l'"Inferno Match" (tipus de lluita característica del lluitador Kane, que consisteix a lluitar envoltat de flames de foc, i on perd el lluitador que pren contacte amb el foc).
Segons la página oficial, el videojoc tindra un roster de 63 lluitadors, les llegendes no han sigut confirmades. A l'octubre es filtra un suposat roster, però ni THQ, ni IGN no l'han confirmat, encara que semble que és real, el suposat roster és el següent :

## Enllaços externs

* Pàgina oficial Arxivat 2011-11-21 a Wayback Machine.
# WWE No Mercy

No Mercy és un esdeveniment anual de pagament per visió (PPV) produït per l'empresa de lluita lliure professional World Wrestling Entertainment (WWE) cada mes d'octubre (des de la seva segona edició). El primer No Mercy va ser celebrat el maig del 1999 a Manchester, Regne Unit, el següent només cinc mesos més tard. Entre el 2003 i el 2006 era un PPV amb l'exlusiva participació de la marca SmackDown!. Encara que la WWE habitualment agafa cançons no pròpies pels seus pagaments per visió, per aquest show en va compondre una, titulada com l'esdeveniment, "No Mercy". Aquesta cançó va debutar a l'edició del 2002, i des de llavors s'han fet diverses versions on fins i tot s'ha arribat a canviar la lirica, els vocalistes i els instruments musicals.
El 2009 s'anuncià l'existència d'un nou esdeveniment anomenat Hell in a Cell. El que encara no és clar és si aquest nou esdeveniment substituirà l'actual No Mercy o si no el continuarà en cap aspecte i serà un de totalment nou.

## Dates i llocs

| Esdeveniment | Data | Ciutat | Lloc |
| No Mercy (UK) | 16 maig, 1999 | Manchester, Anglaterra | Manchester Evening News Arena |
| No Mercy (1999) | 17 octubre, 1999 | Cleveland, Ohio | Gund Arena |
| No Mercy (2000) | 22 octubre, 2000 | Albany, Nova York | Pepsi Arena |
| No Mercy (2001) | 21 octubre, 2001 | Saint Louis, Missouri | Savvis Center |
| No Mercy (2002) | 20 octubre, 2002 | North Little Rock, Arkansas | Alltel Arena |
| No Mercy (2003) | 19 octubre, 2003 | Baltimore, Maryland | 1st Mariner Arena |
| No Mercy (2004) | 3 octubre, 2004 | East Rutherford, Nova Jersey | Continental Airlines Arena |
| No Mercy (2005) | 9 octubre, 2005 | Houston, Texas | Toyota Center |
| No Mercy (2006) | 8 octubre, 2006 | Raleigh, Carolina del Nord | RBC Center |
| No Mercy (2007) | 7 octubre, 2007 | Rosemont, Illinois | Allstate Arena |
| No Mercy (2008) | 5 octubre, 2008 | Portland, Oregon | Rose Garden |
| No Mercy (2016) | 9 octubre, 2016 | Sacramento, Califòrnia | Golden 1 Center |
| No Mercy (2017) | 24 setembre, 2017 | Los Angeles, Califòrnia | Staples Center |

## Vegeu també

* Esdeveniments de pagament per visió de la WWE
* World Wrestling Entertainment

## Enllaços externs

* Pàgina oficial (anglès)
# Villers-Outréaux

Villers-Outréaux és un municipi francès, situat a la regió dels Alts de França, al departament del Nord. L'any 2006 tenia 2.167 habitants. Limita al nord-est amb Malincourt, al sud-est amb Beaurevoir, al sud-oest amb Gouy, a l'oest amb Aubencheul-aux-Bois i al nord-oest amb Crèvecœur-sur-l'Escaut.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.420 | 2.533 | 2.714 | 2.576 | 2.421 | 2.184 | 2.167 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Michel Lasseron | PS |
| 2008- | Jean-Paul Cailliez | UMP |
# Warburgia

Warburgia és un gènere de planta de la família Canellaceae descrita com a gènere el 1895. Va ser nomenat pel botànic alemany Otto Warburg. És originari de l'Àfrica oriental i del sud.
Les quatre espècies acceptades tenen usos medicinals. Es va informar que els extractes de Warburgia ugandensis mostren algunes propietats antipalúdiques en models animals.

## Espècies

Warburgia elongata Verdc. - Hom pot trobar a Tanzània
Warburgia salutaris (Bertol.f.) Chiov. - Zimbàbue, Moçambic, Limpopo, Mpumalanga, KwaZulu-Natal.
Warburgia stuhlmannii Engl. - Tanzània, Kenya
Warburgia ugandensis Sprague - Uganda, Kenya, Tanzània, Zaire, Etiòpia fins a Malawi

## Referències

* ↑ Engler, Heinrich Gustav Adolf. Die Pflanzenwelt Ost-Afrikas (en alemany). Berlín: D. Reimer, 1895, p. Engler, Heinrich Gustav Adolf. 1895. Die Pflanzenwelt Ost-Afrikas C: 276.
* ↑ «PlantzAfrica.com» (en anglès). National Biodiversity Institute. Arxivat de l'original el 2016-11-15. [Consulta: 4 agost 2019].
* 1 2 «World Checklist of Selected Plant Families (WCSP) - Warburgia Engl., Pflanzenw. Ost-Afrikas, C: 276 (1895).» (en anglès). Kew.org. [Consulta: 4 agost 2019].
* ↑ Muchugi, A.; et al. «Genetic structuring of important medicinal species of genus Warburgia as revealed by AFLP analysis» (pdf) (en anglès). Tree Genetics & Genomes. 4 (4), 2008, pàg. 787–795. DOI: 10.1007/s11295-008-0151-3.
* ↑ Were, PS; Kinyanjui, P; Gicheru, MM; Mwangi, E; Ozwara, HS «Prophylactic and curative activities of extracts from Warburgia ugandensis Sprague (Canellaceae) and Zanthoxylum usambarense (Engl.) Kokwaro (Rutaceae) against Plasmodium knowlesi and Plasmodium berghei» (en anglès). Journal of Ethnopharmacology. 130 (1), 2010, pàg. 158–62. DOI: 10.1016/j.jep.2010.04.034. PMID: 20435133.
* ↑ «Medicinal plants on verge of extinction» (en anglès). New Scientist, 07-01-2009.
# Waray-waray

El waray-waray, samarà o visaià de Leyte i Samar és una llengua que pertany al fil austronesi, dins de la branca occidental del malaiopolinesi i del grup visaià. Parlada a les Filipines per uns tres milions de persones. Se li dona el codi de tres lletres ISO 639-2 war, però no té codi de dos lletres ISO 639-1. Conté nombrosos préstecs lingüístics del castellà.
El samarà és la llengua nadiua dels habitants de l'illa de Samar. Tanmateix, també es parla a la província de Biliran, Siquijor i a la part oriental de Leyte.

## Exemples

* Puc fer una pregunta? - ¿Puydi ba ako mamakiana?
* Bon dia! - ¡Maupay nga adlaw!
* On va vostè? - ¿Makain ka?
* On és el bany?- ¿Hain iton banyo (o baño)?
* Com es diu? - ¿Ano iton imo ngaran?
* On és el mercat? - ¿Hain/Diin ba iton mercado?
* En voldria dos d'aquests. - Gusto ko (hin) duha ini.
* Hola, em dic Pere. - Kumusta. Pere iton akon ngaran. o Ako hi Pere
* Nombres en samarà: 1 : usá, 2 : duhá, 3 : tuló, 4 : upát, 5 : limá, 6 : unóm, 7 : pitó, 8 : waló, 9 : siyám, 10 : napúlo, 11 : onse, 100 : cien, 1.000 : mil, 1.000.000 : milyon. (habitualment s'usen els nombres en castellà per xifres superiors a 10)

## Referències

* ↑ Wenceslao Emilio Retana y Gamboa, "Diccionario de filipinismos", 1921. Pág. 113.
# Wotanisme

El wotanisme (nom derivat de Wotan, terme tradicional germànic utilitzat per al nom d'Odín) és una religió neopagana extremista que va ser fundada per David Lane sobre una base racial i ètnica, en oposició amb el mundialisme neopaganista assumit amb el pas del temps per les altres tradicions del etenisme germànic, en particular l'Odinisme i l'Ásatrú. El wotanisme és una religió especulativa en el plànol de la aproximació al concepte de genetisme neo-paganista. La religió wotanista conté elements de les tradicions paganes germàniques, amb característiques procedents del misticisme germànic, del misticisme nacionalsocialista i amb una doctrina teològica i cosmològica dualista d'origen neopagà. La majoria de grups odinistes i els asatru del món no són racistes, i han realitzat una tasca a les presons que fins i tot ha estat definida com a positiva per les autoritats penitenciàries, per la qual cosa Lane i els altres seguidors del wotanisme reneguen de l'asatrú i de l'odinisme. David Lane ho va explicar així:
    Prefereixo el nom de Wotanisme sobre Odinisme. Primer perquè W.O.T.A.N constitueix un acrònim perfecte per a dir: The Will Of The Aryan Nation (La Voluntat de la Nació Ària). En segon lloc perquè Odin només rep aquest nom a Escandinàvia, i es anomenat Wotan a la resta del continent europeu, així que és més apropiat dir Wotan en honor de la memòria dels nostres avantpassats. I finalment perquè és necessari separar-nos d'aquests infants, mentiders i universalistes, que van manllevar el nom d'Odín."
David Lane va contribuir en la introducció del llibre de Ron McVan anomenat Creed of Iron, Wotansvolk Wisdom. El wotanisme ha estat prohibit en moltes presons dels EUA per ser considerat un grup particularment violent.

## Termes relacionats

* Neopaganisme
* Moviment de la Creativitat
* Identitat Cristiana

## Referències

* ↑ Guido Von List. L'occultamento del Wuotanismo nel Cristianesimo. Arktos, 2005. ISBN 88-7049-095-5

## Bibliografia

* Guido Von List. L'occultamento del Wuotanismo nel Cristianesimo. Arktos, 2005. ISBN 88-7049-095-5.
* Ron McVan. Temple of Wotan: Holy Book of the Aryan Tribes. 14 World Press, 2000. ISBN 0-9678123-3-X.
# Wolftrap

La muntanya de Wolftrap és un cim que es troba a la frontera entre els comtats de Laois i d'Offaly, a Irlanda. La muntanya fa 487 metres d'alçada convertint-la en el tercer cim més alt d'Offaly, la quarta muntanya més alta de la serralada Slieve Bloom i el 602è cim més alt d'Irlanda.
És el cim més al nord de la serralada Slieve Bloom.

## Referències

* ↑ Slieve Bloom Area - Wolftrap Mountain, mountainviews.ie
# Xacarella

Xacarella (en castellà i oficialment Jacarilla) és un municipi del País Valencià que es troba a la comarca del Baix Segura. S'hi parla castellà i, en 2003, hi havia 1.638 habitants governats pel PP que obtingué aqueix any 6 dels 9 regidors municipals; els altres 3 són del PSPV.
El desenvolupament del regadiu i la reparcel·lació del segle passat han donat prosperitat i creixement demogràfic al municipi. El terme és molt menut (6,8 km²) i, dedicat a l'agricultura, no presenta gaires paratges dignes d'esment, llevat dels jardins del Palau de Las Eras, que presenten un important nombre d'espècies vegetals.

## Història

Consta que en el segle iv aC hi havia un assentament iber, una mena de santuari que era receptor de pelegrinatge i que es deia Sakariskera ("lloc on s'atura el riu de sorra"), aquell primitiu evoluciona a Xacariella, Hacarilla o Xacara, que és com apareix en el Llibre de Repartiment d'Oriola; el senyoriu ha estat unit a la família Togores des que en la conquesta els cavallers d'aquest llinatge que acompanyaren Jaume I foren distingits amb prebendes; al segle xv, un d'ells, mossén Bartolomé Togores i Brizuela maridà amb La filla de Jaume Ibáñez de Ruidoms, senyor de Xacarella i el senyoriu passà als Togores, que el mantingueren fins a 1811 en què, a la mort sense descendència d'Ignasi Joaquim Togores i Escorcia, va heretar-lo el seu nebot Francesc de Paula Manel Sandoval i Togores, el qual va obtenir la separació municipal de Bigastre; en el segle xvii Xacarella obtingué la segregació d'Oriola, a la qual jurisdicció pertanyia; en 1734 obté la separació eclesiàstica d'Oriola i en 1917 la independència administrativa local, en separar-se de la de Bigastre; en 1915 adquireix el lloc Francesc de Cubas i Erice, marquès de Fontalba el qual, en 1920, es va construir al lloc conegut com a Las Eras un palau amb magnífics jardins; el marquès va mantenir les possessions en règim gairebé medieval, per la seua família fins a 1947 en què Felip de Cubas i Urquijo, marquès de Fontalba, va reparcel·lar-lo i va vendre'l als habitants del poble.

## Cultura i patrimoni

Quant al patrimoni torna a ser el palau el referent més evident tot i que no es pot visitar per ser de propietat privada. També hi ha:
* Caserna de la Guàrdia Civil. Tampoc és visitable per estar en servei. Va ser costejada Pel Marquès i es troba adossada als jardins.
* Església de nostra senyora de Betlem. Neogòtica i també costejada pel Marquès que àdhuc ordenà construir-hi una petita llotja per al seu exclusiu ús al costat de l'altar.
De menjars, els propis del terreny són l'arròs amb conill i el guisat de titot amb pilotes. També hi ha bons dolços

## Enllaços externs

* Secció País Valencià, poble a poble, comarca a comarca, de Paco González Ramírez, d'on s'ha extret informació amb consentiment de l'autor.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
* El portal de la Vega Baja.